open-index/open-wikipedia-markdown huggingface dataset:
Talirüps

**Talirüps** (*Brassica rapa* spp. *oleifera*) kaheaastane, külmakindel ristõieline taim. Talirüps on alakasutatud põllukultuur, mis väärib taaselustamist suure laiuskraadiga piirkondade põllumajanduses. Talirüpsi kasutatakse rohelise sööda saagiks ja vahekultuurina. 

## Ajalugu
Põhjamaades tehti esimesed talirüpsi kasvatamise katsed 1945. aastal Lõuna-Soomes Tikkurilas asuvas põllumajandusmajandusliku testimise rajatises. Kui 1950. aastal algas Soomes talirüpsi laialdane kommertskasvatus, oli külvatud pindala ligi 5000 hektarit. Vaid kolme aastaga jõudis talirüpsi külvipind 17 380 hektarini ja sellest ajast alates talirüps praktiliselt asendas kõiki muid õlikultuure (nt lina).[1]

## Kasvatamine
### Kasvunõuded
Talirüps on mullastiku suhtes nõudlik kultuur. Eelistatud on soodsa niiskusrežiimiga, sügavamad toitainete- ja huumusrikkad mullad, mille pH on 6–7 piires. Kõige sobivamad on keskmise lõimisega saviliiv- ja liivsavimullad. Turvasmullad ja põuakartlikud mullad ei sobi. Talirüpsi kasvatamiseks tuleks valida tasasemad, nõrga kallakuga põllud, kuhu ei kogune vesi.

Soovitatav külvisenorm on 6–8 kg/ha. Mida ebasoodsam on külviaeg, seda suurem peaks olema külvisenorm. Külvatakse augusti algul. Talirüpsi külvisügavus on 2–3 cm.

### Väetamine
Talirüps vajab ligikaudu 2000 kg hektarisaagi moodustamiseks 118 kg lämmastikku, 22 kg fosforit ja 77 kg kaaliumi. Soovitatav on anda enne külvi fosfori- ja kaaliumiväetisi vastavalt mulla toitainetesisaldusele samas koguses kui suviteraviljadele: 25–30 kg fosforit ja 40–50 kg kaaliumi, lämmastikku võiks pealtväetisena anda kevadel 80–120 kg/ha. Hoiduda tuleks ka liigse lämmastiku kasutamisest (rohkem kui 150 kg/ha), mis suurendab küll saaki, kuid vähendab märgatavalt asendamatute aminohapete sisaldust proteiinis ning võib põhjustada lamandumist. Positiivselt mõjub nii seemnesaagile kui ka kvaliteedile väävli kasutamine. Soovitatav on kasutada väävlit sisaldavat lämmastikväetist.

Talirüps õitseb suhteliselt vara (mai alguses), kui hiilamardikas ei ole veel ilmunud. Külvijärgne põud võib soodustada kahjurite levikut.

### Taimehaigused
Levinumad taimehaigused on valgemädanik, ristõieliste mustlaiksus. Taimehaigusi levitavad peamiselt mullas talvituvad eosed, mis säilivad eluvõimelistena 4–5 aastat. Oluline on õige külvikord ja külviseemnete puhtimine. Talirüpsi põldude kõrvale ei ole soovitatav rajada suvirapsi ega -rüpsi põlde. Mitte kasutada nakatunud saaki külviseemnena.

### Saagi koristamine ja kuivatamine
Valminud talirüpsi põld on hallikaspruun. Valminud seeme on seest erkkollane, kui seest rohelisi seemneid on vähem kui 10%, võib koristamist alustada. Talirüps koristatakse, kui seemnete niiskus on 15–20% piires. Kuivatatakse kohe pärast koristamist võimalikult madalal temperatuuril (mitte üle 30–40 °C) hästi ventileerides niiskuseni 7–9%, pikemaks säilitamiseks 6%. Kuivatamisel ei tohiks niiskus langeda üle 10% päevas. 

## Sorte
### Legato

Talirüpsi sort, millel on eriti suur ja stabiilne saagivõime, hea haiguste ja kahjurite resistentsus, väga hea talvekindlus, suur õlisisaldus. Soovitatav külvikogus 5–6 kg/ha. 

## Viited
Enn Parve (näitleja)

**Enn Parve** (kodanikunimega **Eugen Pavlov**; 26. mai 1910 Tallinn – 10. detsember 1952 Tallinn) oli eesti näitleja.

Ta lõpetas aastal 1927 Tallinna vene gümnaasiumi. Ta töötas 1929–1935 peamiselt elektrikuna.

Aastatel 1935–1944 mängis ta Tallinna Töölisteatris. Aastatel 1944–1945 mängis ta Eesti NSV Riiklikus Noorsooteatris. Aastatel 1945–1949 oli ta Haapsalu kultuurimaja kunstiline juht. Aastatel 1949–1951 oli ta Vanemuise teatri näitleja. Aastal 1951 oli ta Lõuna-Eesti Teatri ja aastatel 1951–1952 Rakvere Teatri peanäitejuht.

## Isiklikku
Ta oli aastast 1943 abielus Erika Torgeriga.
Kaunis tulp

**Kaunis tulp** (ladina keeles *Tulipa humilis*, inglise keeles *Crocus tulip*) kuulub liilialiste perekonda. 

On levinud Türgist Kaukaasiasse ja Afganistani. Õis on roosat värvi, kuid suure kollase põhjalaiguga ja kollaste tolmukapeadega. Kaunil tulbil on 2–5 lineaarset valkja kirmega rohekashalli lehte, mis on kuni 15&nbsp;cm pikkused. Tal on tähekujulised õied, mis on kuni 7,5&nbsp;cm pikkused ja paigutatud ümber ümara aluse. On külmakindel, kuid ei vaja pikka külmaperioodi õitsemiseks. 

Kauni tulbi sordid on pärit Kagu-Türgist, Iraanist ja Kaukaasiast, varieerudes nii värvilt kui ka vormilt. Kaunis tulp kasvab kõige meelsamini kiviktaimlas, kuivemas mullas ja päikesepaistelisel kasvukohal. Vajab hea veeläbilaskvusega pinnast, et sibulad mädanema ei läheks. Enne õitsemist vajavad kastmist ja väetamist.

## Üldteave

## Kauni tulbi sordid

* *Tulipa humilis var. aucheriana*
* *Tulipa humilis var. Humilis*
* *Tulipa humilis var. Kurdica*
* *Tulipa humilis var. Pulchella*
* *Tulipa humilis var. Violacea*

### Kauni tulbi vormid

* *Tulipa humilis* 'Eastern Star'
* *Tulipa humilis* 'Persian Pearl'
* *Tulipa humilis* 'Odalisque'
* *Tulipa humilis* 'Little Luna'
* *Tulipa humilis* 'China Carol'
* *Tulipa humilis* 'Eastern Spice'
* *Tulipa humilis* 'Helene'
* *Tulipa humilis* 'Lilliput'
* *Tulipa humilis* 'Magneta Queen'

## Viited

## Välislingid

* Species Tulip ''Tulipa humilis''
* https://garden.org/plants/search/text/?q=Tulipa+humilis&offset=0 Garden.org
* Gardenersworld.com ''Tulipa humilis''
* https://www.pacificbulbsociety.org/pbswiki/index.php/TulipaSpeciesTwo
* Tulipa humilis
* http://www.aiamaailm.ee/botaanilised-tulbid/1699-tulp-odalisque.html
* https://garden.org/search/index.php?q=tulipa+humilis
* https://www.greatplantpicks.org/plantlists/view/1592
Adam Johann von Krusensterni bareljeef

**Adam Johann von Krusensterni bareljeef** on Adam Johann von Krusensternile pühendatud bareljeef Tallinnas Kalamajas.

Bareljeef avati 19. septembril 2014 Adam Johann von Krusensterni väljakul.

Teose autor on skulptor Aime Kuulbusch-Mölder ja see valmis OÜ-s Uus Monumentaal.

## Vaata ka
*Adam Johann von Krusensterni väljak

## Viited
The Band

**The Band** oli Kanada-USA rokkansambel. 

Algkoosseisu kuulusid Robbie Robertson (kitarr ja peamine laulukirjutaja), Levon Helm (laul, trummid ja mandolin), Rick Danko (laul ja basskitarr), Richard Manuel (laul ja klahvpillid) ja Garth Hudson (akordion, saksofon ja klahvpillid). Pärast Robbie Robertsoni siirdumist soolokarjääri tegema (1986) ja Richard Manueli enesetappu (1986) on seal bändi liikmetena mänginud Jim Weider (kitarr), Stan Szelest (klahvpillid), Richard Bell (klahvpillid), Randy Ciarlante (löökriistad). 

1968–1998 andsid nad välja 10 kauamängivat heliplaati. USA filmirežissöör Martin Scorsese tegi neist 1978. aastal kontsertfilmi "Viimane valss" ("The Last Waltz"), mida on peetud kõigi aegade üheks parimaks muusikadokumentaalfilmiks. Seal teevad kaasa ka Bob Dylan, Neil Young, Van Morrison, Joni Mitchell, Ronnie Hawkins, Emmylou Harris, Eric Clapton, Muddy Waters, Dr. John, Ringo Starr, Ron Wood, Bobby Charles, Neil Diamond, Paul Butterfield.

1965–1967 tegutses The Band Bob Dylani saatebändina.

1994. aastal võeti ansambel Rock'n'rolli Kuulsuste Halli liikmeks. 2004. aastal nimetas ajakiri Rolling Stone The Bandi saja kõigi aegade parima artisti hulka kuuluvaks muusikakollektiiviks. 

2008. aastal pälvis ansambel Grammy elutööauhinna.
Kafa keel

**Kafa keel** ehk **kefa keel** kuulub Afroaasia keelkonna omo keelte hulka. Seda räägivad kafad Etioopias Lõunarahvaste, rahvusrühmade ja rahvaste osariigis. Emakeelena kõnelejaid oli 2007. aastal umbes 835 000, lisaks umbes 46 700 teise keelena kõnelejat.

## Fonoloogia

Kafa keeles esinevad glotaliseeritud konsonandid. Kõik mitteglotaliseeritud konsonandid võivad esineda ka geminaatidena. Keeles on viis vokaalfoneemi, mis võivad olla nii pikad kui lühikesed.

## Morfoloogia
Nimisõnadel on kaks sugu (mees- ja naissugu), kaks arvu ja kuus käänet. Käändetunnusteks on sufiksid.

## Süntaks
Põhisõnajärg on SOV. 

Koopula on jaatavas lauses *ne*, eitavas kõnes *tone* ja eitavas kõrvallauses *tono*. 

## Viited

## Välislingid
*Kafa keel maailma keelestruktuuride atlases (WALS)
*https://phoible.org/inventories/view/394
Viimane valss

**"Viimane valss"** või **"Viimne valss"** võib olla:

*"Viimane valss" (saksa "Der letzte Walzer"), Oscar Straus'i (1870&ndash;1954) operett (1920). Algteos avalikus omandis.
**"Viimane valss" ("Der letzte Walzer"), opereti ainetel tehtud tummfilm aastast 1927
**"Viimane valss" ("Der letzte Walzer"), Saksamaa operettfilm aastast 1934, režissöör Georg Jacoby
**"Viimane valss" (prantsuse "La dernière valse"), opereti alusel tehtud prantsuse film aastast 1936, režissöör Leo Mittler
**"Viimane valss" (inglise "The Last Waltz"), samal aastal valminud ingliskeelne film, mille režissöör oli samuti Leo Mittler
**"Viimane valss" ("Der letzte Walzer"), 1953. aastal valminud saksa operettfilm

*"Viimane valss" (kasutatud on ka tõlget "Viimne valss"; inglise "The Last Waltz"), ansambli The Band kontsert ja Martin Scorsese kontsertfilm
*"Viimne valss" ("The Last Waltz"), Engelbert Humperdincki esitatud laul, autorid Barry Mason ja Les Reed, eestikeelsed sõnad Heldur Karmo, eesti keeles on seda esitanud Kalju Terasmaa, Els Himma, Liilia Vahtramäe, Vello Orumets ja Mait Maltis
*"Viimane valss", Artur Rinne ja ansambli Suveniir album (2009)
Amanda Kernell

**Amanda Kernell** (sündinud 9. septembril 1986 Umeås Västerbotteni läänis) on saami päritolu Rootsi filmilavastaja ja stsenarist.

Tema isa on saam ja ema rootslane. Amanda Kernell mängis vallateatris. 18-aastaselt tegi näitlejana kaasa seitsmeminutises lühifilmis "Maison", mis esilinastus 2004. aastal Umeå filmifestivalil. Õppis Taani Filmikoolis filmirežii eriala. Pärast kooli lõpetamist 2013. aastal elab ja töötab Kernell Kopenhaagenis. Filmiloome kõrval tegutseb ta ka režiiõppejõuna. 

## "Saami veri"
2015. aastal oli Kernell Nordisk Filmi lühifilmi "Stoerre Vaerie" stsenarist ja režissöör (filmi kestus 15 minutit). 2016. aastal valmis tal samas filmistuudios selle lühifilmi ainetel täispikk mängufilm "Sameblod" ("Saami veri"). See oli Kernelli esimene täispikk mängufilm. Film esmalinastus 2016. aasta septembris Veneetsia filmifestivalil; Rootsis tuli see linale 2017. aasta märtsis. Film pälvis filmifestivalidel rohkesti auhindu ja nominatsioone. Film räägib noorest saami tüdrukust, kes hülgab oma kogukonna, sest unistab teistsugusest elust, aga kohtab oma eesmärgi poole püüdlemisel rassistlikku suhtumist.

## Tunnustus
* 2016 – Veneetsia filmifestivalil kriitikute Fedeora auhind kategoorias "Parim noor lavastaja" ("Sameblod")
* 2016 – Kerneli film "Sameblod" võitis Tokio rahvusvahelisel filmifestivalil žürii eriauhinna 
* 2017 – Kerneli film "Sameblod" võitis Göteborgi filmifestivali peaauhinna Dragon Best Nordic Film (rahaline auhind üks miljon Rootsi krooni)
* 2017 – Kerneli film "I Will Always Love You Kingen" võitis Toronto põlisrahvaste filmifestivalil Cynthia Lickersi lühifilmiauhinna (1000 USA dollarit) 
* 2017 – Kerneli film "Sameblod" võitis Santa Barbara rahvusvahelisel filmifestivalil auhinna Valhalla Award for Best Nordic Film
* 2017 – Kerneli film "Sameblod" võitis Euroopa Parlamendi filmiauhinna Lux Prize
* 2017 – Jakutski rahvusvahelise filmifestivali auhind kategoorias "Parim lavastaja" ("Sameblod")
* 2018 – Rootsi filmiauhind Kuldpõrnikas kategoorias "Parim stsenaarium". Lisaks võitis Kerneli film "Sameblod" Kuldpõrnika kategoorias "Publiku auhind" 
* 2018 – Rootsi päevalehe Dagens Nyheter kultuuriauhind
* 2018 – ÜRO Rootsi Assotsiatsiooni auhind panuse eest inimõiguste kindlustamisel Rootsis 

### Nominatsioonid
* 2015 – Kerneli film "Stoerre Vaerie" nomineeriti Sundance'i filmifestivalil kategoorias "Short Film Grand Jury Prize"
* 2017 – Kerneli film "Sameblod" nomineeriti Põhjamaade Nõukogu filmiauhinna saamiseks
* 2018 – Rootsi filmiauhinna Kuldpõrnikas nominatsioon kategoorias "Parim lavastaja". Lisaks sai Kerneli film "Sameblod" nominatsiooni kategoorias "Parim film" 

## Filmograafia
*2007 – *Våra Discon* 
*2008 – *Spel* 
*2008 – *Sommarsystern* 
*2009 – *Att dela allt* 
*2011 – *Det kommer aldrig att gå över* 
*2014 – *Paradiset* 
*2015 – *Stoerre Vaerie, även Norra Storfjället* 
*2016 – *Sameblod* ("Saami veri") 
*2016 – *I Will Always Love You Kingen*

## Viited

## Välislingid
*Amanda Kernelli koduleht
*Sami Blood: Amanda Kernell director - interview. YouTube, 29. juuni 2017
*Filmi "Sameblod" treiler
*Hõimupäevad 2017 filmiprogramm: "Saami veri". fennougria.ee
Meditsiiniteaduste Akadeemia

**Meditsiiniteaduste Akadeemia** (inglise keeles *Academy of Medical Sciences*) on Suurbritannia teaduste akadeemia, üks neljast Briti rahvuslikust akadeemiast.

Meditsiiniteaduste Akadeemia asutati 1998. aastal.
 
Igal aastal valib Meditsiiniteaduste Akadeemia kuni 50 uut Briti meditsiiniteadlast enda liikmeskonda (*Ordinary Fellow*).. Akadeemiasse valitakse ka välisliikmeid (*Honorary Fellow*). Akadeemiasse kuulus 2017. aastal üle 1200 liikme.

## Viited

## Välislingid
*
*Akadeemia koduleht
*Meditsiiniteaduste Akadeemia liikmed. acmedsci.ac.uk
Briti Akadeemia

**Briti Akadeemia** (inglise keeles *The British Academy*) on Suurbritannia humanitaar- ja sotsiaalteaduste teaduste akadeemia, üks neljast Briti rahvuslikust akadeemiast.

Akadeemia on Euroopa akadeemiate ühenduse ALLEA liige. Briti Akadeemia asutati 1902. aastal.
 
Igal aastal valib Briti Akadeemia kuni 52 uut silmapaistvat Briti humanitaar- ja sotsiaalteadlast enda liikmeskonda (*Fellow*). Lisaks valitakse aastas kuni 20 välismaalast korrespondentliikmeks (välisliikmeks) ja kuni neli auliiget (*Honorary Fellow*). Akadeemiasse kuulub praegusel ajal  üle 1000 liikme (*fellow*), üle 300 välisliikme ja 31 auliiget.

Eesti teadlastest valiti 1977. aastal Juri Lotman Briti Akadeemia välisliikmeks. Eestiga seotud teadlastest oli varem akadeemia välisliikmeks saanud Pärnus sündinud Venemaa Keisririigi õigusteadlane Friedrich Fromhold Martens (1907).

## Viited

## Välislingid
*Akadeemia koduleht
*Briti Akadeemia liikmed. thebritishacademy.ac.uk
Pruudiröövimine

**Pruudiröövimine** ehk **pruudirööv** on mitmete rahvaste rahvakultuuris esinev komme, kus mees röövib omale naise, kellega ta soovib abielluda. Komme on olnud levinud paljudes maailma kohtades. Tänapäeval esineb seda veel mitmetes Kesk-Aasia ja Aafrika riikides, Mehhikos, aga ka mustlaste seas.
Polydor Records

**Polydor Records** on Suurbritannia plaadifirma, mis aastast 1999 kuulub ettevõttele Universal Music Group.

Ettevõte asutati 1924 Saksamaal.

## Koostööpartnereid
*2Pac
*50 Cent
*ABBA 
*Bee Gees

## Välislingid
*Koduleht
Virgin Records

**Virgin Records** on Suurbritannia plaadifirma. Tänapäeval kuulub Virgin Records ettevõttele Universal Music Group.

Ettevõte asutati 1972.

Ettevõtte esimene plaadistus oli Mike Oldfieldi album "Tubular Bells". Albumit müüdi miljonites eksemplarides ja selline edu lõi ettevõttele hea vundamendi.

## Välislingid
*Koduleht
RCA Records

**RCA Records** on USA plaadifirma. 

Tänapäeval kuulub RCA Records ettevõttele Sony Music Entertainment.

Ettevõttele kuuluvad ettevõtted:

*RCA Records (plaadistab rokki, poppi, kantrit);
*RCA Victor (plaadistab Broadway muusikale, bluusi, maailmamuusikat, džässi);
*RCA Red Seal (plaadistab klassikalist muusikat).

Ettevõte asutati 1901.

## Välislingid
*Koduleht
Pallium

**Pallium** on katoliku kiriku kõige kõrgemate vaimulike kantav liturgiline riietusese, lai valge villane sallitaoline riideese, kuhu on sisse kootud 6 musta risti.

## Kasutamine
Palliumit tohivad liturgiatel kanda vaid paavst ja need metropoliitidest peapiiskopid, kellele Püha Tool selle vastaval tseremoonial on andnud. Koos palliumi saamisega antakse ustavusvanne. Metropoliit ei saa enne palliumi andmist oma võimutäiust täitma asuda. Kui palliumit omav metropoliit vahetab ametikohta ja liigub teise diötseesi (piiskopkonda), ei saa ta enne uues kohas metropoliidina jätkata, kui on vastava palliumi saanud. Pallium antakse üle vaid kord aastas Peeterpaulipäeva (29. juuni) jumalateenistusel. Kui paavst või metropoliit astuvad tagasi, siis võetakse neilt pallium ära ning nad ei saa enam endise ametiga kaasas käivaid talitusi läbi viia.

## Palliumi ajalugu ja välimus
Tänini pole täpselt teada, kuidas palliumi kandmise traditsioon alguse sai. Varaseim teadaolev paavst, kes seda kandis, oli Marcus (surma-aasta 336). Hilisemates kirjutistes on palliumit korduvalt mainitud, seega IV sajandit peetakse selle traditsiooni alguseks. Metropoliidid võtsid palliumi regulaarsesse kasutusse IX sajandil. 

Palliumi välimus ning ristide arv ja värvus on sajandite vältel olnud pidevas muutmises. Kui palliumil on kuus risti, siis kaks neist on rinnal ja seljal, kaks õlgadel ja kaks otstes. Palliumi juurde kuulub ka kolm kalliskividega kaunistatud kuldnõela, millega see tseremoniaalse stoola peale kinnitatakse. Paavst Benedictus XVI (2005–2013) paistis silma sellega, et võttis kasutusele palliumi ühe kõige varasema teadaoleva – viie punase ristiga pikalt ette langeva üle vasaku õla kantava – variandi.

## Viited
256 eKr

**256. aasta eKr** ehk *[[ab urbe condita]]* XDVIII (498).

## Sündmused
*Esimene Puunia sõda
**Ecnomuse lahingus lõi Rooma laevastik konsulite Marcus Atilius Reguluse ja Lucius Manlius Vulso Longuse juhtimisel Kartaago laevastikku.

## Sündinud
*...

## Surnud
*Quintus Caedicius, Rooma poliitik
257 eKr

**257. aasta eKr** ehk *[[ab urbe condita]]* XDVII (497).

## Sündmused
*Esimene Puunia sõda
**Tyndarise lahingus lõi Rooma laevastik Marcus Atilius Reguluse juhtimisel Kartaago laevastikku.

## Sündinud
*Aristophanes Byzantionist

## Surnud
*...
258 eKr

**258. aasta eKr** ehk *[[ab urbe condita]]* XDVI (496).

## Sündmused
*Esimene Puunia sõda
**Sulci lahingus lõi Rooma laevastik Gaius Sulpicius Paterculuse juhtimisel Kartaago laevastikku.
**Roomlased vallutasid tagasi Enna ja Kamarina Sitsiilias.

## Sündinud
*...

## Surnud
*Hannibal Gisko, Kartaago väejuht
Peter Coles

**Peter Coles** (sündinud 4. juunil 1963 Newcastle upon Tyne'is Inglismaal) on Briti astrofüüsik ja kosmoloog.

Ta on lõpetanud 1985. aastal Cambridge'i Ülikooli füüsika erialal ja saanud 1988. aastal Sussexi Ülikoolist doktorikraadi (PhD) teoreetilises füüsikas. Tema doktoritöö juhendaja oli John David Barrow. Ta töötas aastatel 1990–1999 Londoni Ülikooli kolledži Queen Mary matemaatikaosakonna õppejõuna, 1999–2007 Nottinghami Ülikooli astrofüüsika professorina ja 2007–2013 Walesis asuva Cardiffi Ülikooli teoreetilise astrofüüsika professorina.

Teadlasena uurib ta muuhulgas Universumi suuremastaabilist struktuuri, kosmilist mikrolaine-taustkiirgust, galaktikaparvi ja kosmoloogilisi mudeleid.

Peter Coles on valitud Kuningliku Astronoomiaseltsi liikmeks.

## Teosed
*1995 – *Cosmology: The Origin and Evolution of Cosmic Structure*. John Wiley (kaasautor Francesco Lucchin)
*1997 – *Is the Universe Open or Closed?: The Density of Matter in the Universe*. Cambridge University Press (kaasautor George Ellis)
*2001 – *The New Cosmology*. Routledge (toimetanud)
*2001 – *Cosmology: A Very Short Introduction*. Oxford University Press

## Viited
Kvantkosmoloogia

**Kvantkosmoloogia** (inglise keeles *Quantum cosmology*) on teoreetilise füüsika valdkond, mis uurib kvantmehaanika efektide mõju universumi kujunemisele ja selle varajasele arengule, eriti vahetult pärast suurt pauku. Kvantkosmoloogia peamine eesmärk on teoreetilises füüsikas luua universumi kvantteooria.  

Kvantkosmoloogias püütakse pakkuda järjepidevat teooriat Universumi kõige varajasematest staadiumitest. On olemas küll Suure Paugu teooria, kuid Universumi kõige varajasema staadiumi  – singulaarsusest kuni Plancki ajani – sellest teooriast abi ei ole. Universumi kvantsünni kirjeldamiseks on vajalik töötava kvantgravitatsiooni teooria olemasolu. Seni selle loomine pole õnnestunud.

Kvantkosmoloogia valdkonnas on uurimusi avaldanud Leonard Susskind.

## Vaata ka
*Kvantkosmoloogiad ja loomislugu
*Stringikosmoloogia

## Viited
Denis Mukwege

**Denis Mukwege** (sündinud 1. märtsil 1955) on Kongo Demokraatliku Vabariigi günekoloog ja nelipühilaste pastor.

Ta asutas Bukavus haigla, kus ta on spetsialiseerunud naiste aitamisele, keda on vägistanud relvastatud mässulised. Ta on opereerinud tuhandeid vägistamise tõttu vigastatud naisi.

2018. aastal anti talle ja Nadia Muradile Nobeli rahuauhind nende jõupingutuste eest relvastatud konfliktides seksuaalvägivalla kasutamise vastu.

## Tunnustus
*2014 – valiti USA Meditsiiniakadeemia välisliikmeks
Vaesuspiir

**Vaesuspiir** on minimaalne sissetulek, mida peetakse konkreetses riigis toimetulekuks piisavaks. Kuna ka vaesuse definitsioon ei ole kõikjal ühetaoline, on praktikas ametlik või üldine arusaam vaesuspiirist tavaliselt arenenud maades kõrgem kui arengumaades.

2015. aastal hindas Maailmapank ülemaailmseks vaesuspiiriks 1,90 USA dollarit päevas. Maailmapanga hinnangul elab vähem kui 10% maailma rahvastikust absoluutses vaesuses.

## Vaata ka
*vaesusindeks
Tiit Jürna

**Tiit Jürna** (sündinud 1. veebruaril 1953 Tallinnas Nõmmel) on eesti disainer. 

Õppinud Tallinna 27. Koolis, Tallinna 46. Keskkoolis ja Eesti Riiklikus Kunstiinstituudis, mille lõpetas 1979. aastal disainerina. 

Kutseline kujundaja 1975. aastast. Tegutseb graafilise kujundaja, raamatukujundaja, plakatikunstniku, ruumikujundaja ja näituste kujundajana. On töötanud KFK ARS disainerina, ARS linnakujundusgrupis, VAAL galeriis (on üks VAAL galerii asutajaid) ja vabakutselisena. 2008. aastast disainibüroo REACTOR disainer. 

Eesti Kunstnike Liidu liige 1983. aastast ja Eesti Disainerite Liidu liige 1989. aastast.

## Auhinnad
Võitnud raamatukujunduse auhindu Eesti Rahvusraamatukogus toimuval konkurss-näitusel "Eesti kaunimad raamatud".

## Välislingid
*DB Reactor koduleht
Locomotiv GT

**Locomotiv GT** (sageli kasutatud ka lühendit **LGT**) oli Ungari rokkansambel aastatel 1971–2016. See oli Ungari omanäolisemaid ja kuulsamaid bände. Lokomotiv GT saavutas rahvusvahelise tuntuse, andes kontserte ka väljaspool Ungarit, sealhulgas Suurbritannias ja Ameerika Ühendriikides. LGT on esinenud ka Eestis. Nendelt on ilmunud 12 kauamängivat plaati (LP) Ungaris, 8 plaati on välja antud Suurbritannias ja Ameerika Ühendriikides. Veel on plaate ilmunud Argentinas, Tšehhoslovakkias, Poolas, Lääne-Saksamaal ja Hispaanias. 

Ansambli koosseis alates 1977. aastast: 
*Gábor Presser (klahvpillid, laul)
*Tamás Somló (basskitarr, saksofon, laul)
*János Karácsony (kitarrid, laul)
*János Solti (löökriistad).

## Stuudioalbumid
* Locomotiv GT (1971)
* Ringasd el magad (1972)
* Bummm! (1973)
* Mindig magasabbra (1975)
* Locomotiv GT V. (1976)
* Zene – Mindenki másképp csinálja (1977)
* Mindenki (1978)
* Loksi (1980)
* Locomotiv GT X. (1982)
* Ellenfél nélkül (1984)
* 424 – Mozdonyopera (1997)
* A fiúk a kocsmába mentek (2002)
Uudisteagentuur

**Uudisteagentuur** on asutus, mis hangib ja vahendab uudiseid. Uudiste vahendamine on tasuline, neid vahendatakse näiteks ajalehtedele, ajakirjadele, raadio- ja telejaamadele ja -kanalitele.

Maailmas on palju agentuure, ent ülekaalukalt kõige tähtsamad on kolm globaalse haardega agentuuri: Agence France-Presse (AFP), Associated Press (AP) ja Reuters.

## Eesti uudisteagentuurid
Eestis tegutses enne Teist maailmasõda Eesti Teadeteagentuur, hiljem Eesti Telegraafiagentuur (ETA). 

Tänapäeval tegutseb Eestis teiste seas Baltic News Service (BNS).

## Viited
Andrewsi maakond

**Andrewsi maakond** (*Andrews County*) on maakond Ameerika Ühendriikides Texase osariigis.

Maakonna halduskeskus on Andrews.

Maakond moodustati 1876. aastal.

## Viited
Angelina maakond

**Angelina maakond** (*Angelina County*) on maakond Ameerika Ühendriikides Texase osariigis.

Maakonna halduskeskus on Lufkin.

Maakond moodustati 1846. aastal.

## Viited
Aransase maakond

**Aransase maakond** (*Aransas County*) on maakond Ameerika Ühendriikides Texase osariigis.

Maakonna halduskeskus on Rockport.

Maakond moodustati 1871. aastal.

## Viited
Bosque maakond

**Bosque maakond** (; *Bosque County*) on maakond Ameerika Ühendriikides Texase osariigis.

Maakonna halduskeskus on Meridian.

Maakond moodustati 1854. aastal.

## Viited
Bowie maakond

**Bowie maakond** (; *Bowie County*) on maakond Ameerika Ühendriikides Texase osariigis.

Maakonna halduskeskus on Boston.

Maakond moodustati 1840. aastal.

Maakond on nimetatud legendaarse piiriasuka, Texase rahvuskangelase James Bowie järgi.

## Viited
Brazoria maakond

**Brazoria maakond** (*Brazoria County*) on maakond Ameerika Ühendriikides Texase osariigis.

Maakonna halduskeskus on Angleton.

Maakond moodustati 1836. aastal.

## Viited
Brazose maakond

**Brazose maakond** (*Brazos County*) on maakond Ameerika Ühendriikides Texase osariigis.

Maakonna halduskeskus on Bryan.

Maakond moodustati 1841. aastal.

Olles algul üks Texase vaesemaid maakondi, annetas maakond 1870. aastatel 2416 aakrit maad Texase A&M Ülikooli ehitamiseks, tänu sellele on maakond nüüd üks osariigi majanduslikult paremal järjel maakondi.

## Viited
Brewsteri maakond

**Brewsteri maakond** (*Brewster County*) on maakond Ameerika Ühendriikides Texase osariigis.

Maakonna halduskeskus on Alpine.

Maakond moodustati 1887. aastal.

## Viited
Browni maakond (Texas)

**Browni maakond** (*Brown County*) on maakond Ameerika Ühendriikides Texase osariigis.

Maakonna halduskeskus on Brownwood.

Maakond moodustati 1856. aastal.

## Viited
Burneti maakond

**Burneti maakond** (*Burnet County*) on maakond Ameerika Ühendriikides Texase osariigis.

Maakonna halduskeskus on Burnet.

Maakond moodustati 1852. aastal.

## Viited
Caldwelli maakond (Texas)

**Caldwelli maakond** (*Caldwell County*) on maakond Ameerika Ühendriikides Texase osariigis.

Maakonna halduskeskus on Lockhart.

Maakond moodustati 1848. aastal.

## Viited
Trump

**Trump** võib tähendada järgmist:
*trump ehk trumbimast
*trump ehk trumpkaart
*Trump Tower, USA pilvelõhkuja
*Trump (koer), inglise kunstniku William Hogarthi koer, keda ta kujutas mitmetel maalidel
*Trump (perekonnanimi)
**Donald Trump, USA president
Calhouni maakond (Texas)

**Calhouni maakond** (*Calhoun County*) on maakond Ameerika Ühendriikides Texase osariigis.

Maakonna halduskeskus on Port Lavaca.

Maakond moodustati 1846. aastal.

## Viited
Callahani maakond

**Callahani maakond** (*Callahan County*) on maakond Ameerika Ühendriikides Texase osariigis.

Maakonna halduskeskus on Baird.

Maakond moodustati 1858. aastal.

## Viited
Campi maakond

**Campi maakond** (*Camp County*) on maakond Ameerika Ühendriikides Texase osariigis.

Maakonna halduskeskus on Pittsburg.

Maakond moodustati 1874. aastal.

## Viited
Momo

**Momo** võib tähendada järgmist:
*Momo (raamat), Michael Ende muinasjutt-romaan
**Momo (film), Johannes Schaafi 1986. aasta film, mis baseerub Ende teose ainetel
*Momo (laulja)
*momo (toit), toit Nepali köögist
*...
Tatjana Kosmõnina

**Tatjana Kosmõnina** (sündinud 2. detsembril 1980) on Eesti näitleja ja lavastaja. 

Ta lõpetas aastal 2003 Peterburi Riikliku Teatriakadeemia (Gennadi Trostjanetski klassis). 

Ta on töötanud Eesti Televisioonis venekeelse "Aktuaalse kaamera" diktorina. 

Aastast 2013 töötab ta Vene Teatris.

## Rolle

* Ema ("Mets", Kellerteater, 2023)

## Lavastusi

## Tunnustus
* 2019 Eesti Teatriliidu naispeaosatäitja auhind

## Viited

## Välislingid
*Tatjana Kosmõnina Vene Teatri kodulehel
*Rakveres selgusid teatri aastaauhindade võitjad (lisatud teleülekanne)
*Näitlejast saatejuht Tatjana Kosmõnina: "AK-s" alustades olin liiga dramaatiline
*Teatriauhinnad | Tatjana Kosmõnina: „Ma ei tea, kas see on lõpp või millegi uue algus.“
Edinburghi Kuninglik Selts

**Edinburghi Kuninglik Selts** (inglise keeles *Royal Society of Edinburgh*; lühend **RSE**) on Šotimaa rahvuslik teaduste akadeemia.

Akadeemia on Euroopa akadeemiate ühenduse ALLEA liige. Edinburghi Kuninglik Selts asutati 1783. aastal.

2018. aastast on Edinburghi Kuningliku Seltsi president bioloog Anne Glover. Varasemaid presidente: Walter Scott (1820–1832), William Thomson (1873–1878 ja 1895–1907), D'Arcy Thompson (1935–1939), Jocelyn Bell (2014–2018; esimene naine selles ametis).
 
Igal aastal valib RSE kuni 50 uut liiget enda liikmeskonda (*Fellow*). Lisaks valitakse aastas kuni 10 korrespondentliiget (välisliiget) ja kuni neli auliiget (*Honorary Fellow*). Akadeemiasse kuulub praegusel ajal  umbes 1600 liiget (*fellow*), umbes 70 korrespondentliiget (välisliiget) ja umbes 70  auliiget, sealhulgas Nicola Benedetti, Mark Walport, Carol Ann Duffy, Mary Robinson ja Chunli Bai.

## Viited

## Välislingid
*
*Akadeemia koduleht
*Akadeemia liikmed. rse.org.uk
*Akadeemia varasemad liikmed. rse.org.uk
Cirencester

**Cirencester** (IPA /ˈsaɪrənsɛstər/, aeg-ajalt /ˈsɪstər/, kohapeal ajalooliselt /ˈsɪsɪtər/) on kaubalinn Inglismaal Gloucestershire'i idaosas, 80 miili Londonist loodes. Cirencester asub Churni jõe, Thamesi jõe lisajõe ääres ja on suurim linn Cotswoldi distriktis. Linnas asub 1840. aastal asutatud Kuninglik Põllumajandusakadeemia (*Royal Agricultural University*), vanim põllumajandusülikool ingliskeelses maailmas.

## Viited
Berne vald

**Berne** on vald Saksamaal Alam-Saksi liidumaal Wesermarschi kreisis. Valla pindala on 85,2&nbsp;km². 31. detsembril 2017 elas seal 6821 inimest. See asub Weseri vasakkaldal, umbes 20&nbsp;km Oldenburgist idas ja 25&nbsp;km Bremenist loodes.

## Tuntud inimesi
* Kanada fotograaf Leonard Frank (1870–1944) sündis Bernes.
* Muusik, produtsent ja laulukirjutaja Dieter Bohlen on sündinud Bernes.

## Viited

## Välislingid
* www.berne.de
Pöial (perekonnanimi)

**Pöial** on eesti perekonnanimi.

Perekonnanime Pöial (Peial) on pandud Vatku mõisavallas Kadrina kihelkonnas Virumaal. 2018. aasta 1. jaanuari seisuga on perekonnanimi Pöial Eestis alla viiel mehel ja alla viiel naisel.

## Nime kandjaid
*Jaanus Pöial
Silt (perekonnanimi)

**Silt** on eesti perekonnanimi.

Perekonnanime Silt on pandud Vatku ja Vohnja mõisavallas Kadrina vallas Virumaal ning Vana-Antsla mõisavallas Urvaste kihelkonnas Võrumaal (Sildt). Nimede eestistamisel määrati sellenimelistele isikutele uueks perekonnanimeks Sild. 2018. aasta 1. jaanuari seisuga on perekonnanimi Silt Eestis 7 mehel ja 7 naisel.
Muskussikk

**Muskussikk** (*Aromia moschata*) on siklaste sugukonda kuuluv mardikas.

## Välimus
Muskussikk on 16–38 mm pikkune. Keha metalliläikega, helkivroheline või helkivsinakasroheline. Tundlad ja jalad sama värvi või sinakasmustad. Ohu korral eritab tugevat spetsiifilist muskuslõhna (sellest ka nimetus). Eritist toodetakse rindmikus paiknevates näärmetes ja väljastatakse läbi tagarindmiku avauste, mis paiknevad rindmiselt tagapuusade lähedal. Varem arvati, et muskussiku eritis sisaldab salitsüülaldehüüdi või salitsüüleetrit, kuid nüüd on näidatud, et see koosneb hoopis neljast monoterpeenist, millest üks on roosoksiid, lõhnaõlitööstuse üks olulisemaid lõhnaaineid.

## Levik ja elupaik
Muskussikk on levinud Euroopas, Põhja-Aafrikas, Türgis, Iraanis, Iraagis, Jordaanias, Liibanonis, Süürias, Kasahstanis, Kesk-Aasias, Mongoolias, Hiinas, Põhja-Koreas, Lõuna-Koreas ja Jaapanis. Eestis haruldane ja lokaalselt levinud, leitud mandriosas, Hiiumaal ja Abruka saarel. Levinud niiskemates leht- ja segametsades. Lend juunist või juulist augusti lõpuni.

## Elutsükkel ja toitumine
Muskussiku elutsükkel vältab 3 või rohkem aastat. Vastsed pajude kändudes, jämedates okstes ja tüvedes. Võivad tõsiselt kahjustada jämedaid pajusid, uuristades nende tüved risti-rästi käikudega läbi. Mardikad sarikaliste, angervaksa ja enelate õitel, ka pajude tüvedel, peamiselt mahla tilkuvatel puudel.

## Viited
Kirjanike loendid

*Kriminaalkirjanike loend
*Näitekirjanike loend
*Spioonikirjanike loend
*Luuletajate loend

## Riigiti või piirkonniti
*Ameerika Ühendriikide kirjanike loend
*Aserbaidžaani kirjanike loend
*Eesti kirjanike loend
*Hispaania kirjanike loend
*Islandi kirjanike loend
*Leedu kirjanike loend
*Läti kirjanike loend
*Norra kirjanike loend
*Prantsuse kirjanike loend
*Rootsi kirjanike loend
*Soome kirjanike loend
*Taani kirjanike loend
*Ungari kirjanike loend
*Valgevene kirjanike loend
*Vene kirjanike loend

*Ladina-Ameerika kirjanike loend
*Rooma kirjanike loend
*Vanakreeka kirjanike loend

## Vaata ka
*Ajakirjanike loend
Butjadingen

**Butjadingen** on poolsaar ja vald Saksamaal Alam-Saksi liidumaal Wesermarschi kreisis. Valla pindala on 129,02&nbsp;km². 31. detsembril 2017 elas seal 6125 inimest.

Butjadingen asub Põhjamere rannikul. See külgneb läänes ja edelas Jade jõega ning idas Weseri jõega. See moodustab Wesermarschi kreisi põhjaosa ja selle elanikkond on üsna väike. Butjadingeni vald külgneb Nordenhamiga, mis on geograafiliselt samuti Butjadingeni poolsaarel.

Poolsaar tekkis keskajal, kui tohutud üleujutused tekitasid Põhjamere tänase rannikujoone. Pärast katastroofilist Grote Mandrenket 13. jaanuaril 1362 (mis toimus umbes Marcelli Pontificis päeval) muutus Butjadingen ajutiselt saareks.

Selle nimi on tuletatud friisikeelsest sõnast "buten" (=väljaspool) ja "Jade" ning tähendab seega *teisel pool Jade jõge asuvad maad*.

Poolsaare ees on Waddenzee, mis ulatub Jade ja Weseri suudmetest umbes 23&nbsp;km loodesse Mellum saare taha. See on osa Alam-Saksi Padumere Rahvuspargist *(Nationalpark Niedersächsisches Wattenmeer)*, üks kolmest Saksa Padumere Rahvuspargist.

## Majandus

Põllumajandus ja turism moodustavad lõviosa majandustegevusest. Peamised turismikohad on külad Tossens, Burhave ja Eckwarden. Parvlaevaühendus on üle Weseri Nordenhamist Bremerhavenisse ja (suvekuudel) üle Jade Eckwarderhörnest Wilhelmshavenisse. Nordenhamis on rongijaam, kus peatub päevas mitu Bremeni rongi.


Tossens d1.jpg
Tossens w1.jpg|Tüüpiline vaade (Butjadingen)
Hermann Kröger-Orgel-Langwarden.jpg|St. Laurentiuse kiriku orel, Langwarden (Butjadingen)


## Viited

## Välislingid

* www.gemeinde-butjadingen.de
* Valla koduleht
Kolm tarka ahvi

**Kolm tarka ahvi** (jaapani keeles 三猿 *sanzaru* 'kolm ahvi') on Jaapani rahvatarkust väljendav kujund halbade asjadega suhestumisest. Rahvatarkus soovitab mitte halba vaadata, kuulda ega rääkida ja seda maksiimi väljendatakse kolme ahvi kujul, kellest *Mizaru* (見ざる) hoiab käsi silmil, *Kikazaru* (聞かざる) kõrvadel ning  *Iwazaru* (言わざる) suul.

Läänemaailmas on levinud maksiimi negatiivne kuju, millega osutatakse kalduvusele pigistada silm kinni ebaõigluse, korruptsiooni jmt ühiskondlike pahede ees.

Kujundi tõi populaarsesse käibesse 17. sajandi puuskulptuur Tōshō-gū šinto pühamu hobusetalli fassaadil Nikkōs. Kolm ahvi on teisel paneelil kaheksast konfutsiaanlikku moraalikoodeksit väljendavast paneelist. Arvatakse, et ahvid kujutavad inimese elu etappe. Kujundi aluseks olev tendai koolkonna budistlik õpetus aga pärineb ilmselt Nara perioodist 8. sajandil.

Kujund põhineb sõnamängul jaapani keeles, kus さる *saru* tähendab ahvi ja ざる *zaru* on eitav sufiks, mis on lisatud verbidele nägema (見る *miru*), kuulma (聞く *kiku*) ning ütlema (言う *iu*).

Hiina mõtteloos esineb sarnase põhimõtte väljendus Kong Fuzi "Vestete ja vestluste" 12. raamatus:

"Ei ole kombekohane
: ära seda vaata
ei ole kombekohane
: ära seda kuula
ei ole kombekohane
: ära sellest räägi
ei ole kombekohane
: ära seda tee."

Vastavalt sellele kujutatakse kolmele lisaks veel mõnikord neljandat ahvi (jaapani keeles 四猿 *shisaru* 'neli ahvi'), kes hoiab kätt suguelundi ees, nimetusega *Shinazaru* (しなざる, verbist する 'tegema'). Siiski on nelja ahvi kujutamine tänapäeva suveniiritööstuse lisandus.

Samuti leidub internetis pilte, kus neljas ahv, kes käsitseb nutitelefoni, öeldakse olevat ülejäänud kolme summa - ta ei kuule, näe ega räägi mitte kellegagi.

Kolmel ahvil on oma *[[Unicode]]*-tähistused vahemikus U+1F648 kuni U+1F64A (🙈, 🙉, 🙊).

## Motiivi kasutamine Eestis

Motiivi on kasutanud Toomas Kuusing oma maalidel ja linoollõigetel, see on läbiv kujund Kaija M Kalveti lavastuses "Prohvet".

## Vaata ka
* Audi, vide, tace, si vis vivere in pace

## Viited
Lemwerder

**Lemwerder** on vald Saksamaal Alam-Saksi liidumaal Wesermarschi kreisis. Valla pindala on 36,38&nbsp;km². 31. detsembril 2017 elas seal 6996 inimest. Vald asub Weseri vasakkaldal, umbes 27&nbsp;km Oldenburgist idas ja 17&nbsp;km Bremenist loodes.

Laevaehitusettevõtted Lürssen ning Abeking & Rasmussen omavad mõlemad Lemwerderis laevatehaseid, mis on spetsialiseerunud luksusjahtide ehitamisele.

## Viited

## Välislingid

* www.lemwerder.de
Jade vald

**Jade** on vald Saksamaal Alam-Saksi liidumaal Wesermarschi kreisis. Valla pindala on 93,57&nbsp;km². 31. detsembril 2017 elas seal 5820 inimest. Vald asub Jade jõe ääres, umbes 23&nbsp;km Oldenburgist põhjas ja 50&nbsp;km Bremenist loodes.

## Viited

## Välislingid

* gemeinde-jade.de
Siberi raudtee

**Siberi raudtee**, ka **Trans-Siberi raudtee**, (vene keeles Транссибирская магистраль) on raudtee Venemaal, mis ühendab Moskvat Ida-Siberi ja Kaug-Ida tähtsamate tööstuslinnadega. 

Raudtee idapoolseim punkt on Vladivostok. Raudtee pikkus on 9288,2 km.

Raudtee ehitus algas 1891. Esimene rongisõit toimus 3. novembril (vkj 21. oktoobril) 1901. 21. juulil 1904 avati 14 aastat ehitatud Siberi raudtee 4600 kilomeetri pikkune esimene lõik, 1916. aastaks pikendati seda raudteed kuni Vladivostokini.

## Vaata ka
* Baikali-Amuuri magistraalraudtee (BAM)

## Viited
*Juuli tehnoloogiaajaloos
Lamaholoti keel

**Lamaholoti keel** on Malai-Polüneesia keelte bima-lembata rühma kuuluv keel, mida kõneldakse Indoneesias Solori, Florese, Lembata ja Pantari saarel.

Kõnelejate arv on umbes 180 000.

## Viited
Relvade loendid

*Granaadiheitjate loend
*Kiirlaskekahurite loend
*Kuulipildujate loend
*Püstolite loend
*Püstolkuulipildujate loend
*Revolvrite loend
*Ründevintpüsside loend
*Sileraudsete püsside loend
*Snaiperrelvade loend
*Soomustehnika loend
*Tankitõrjepüsside loend
*Tulirelvade loend
*Vintpüsside ja karabiinide loend
Paul Halpern

**Paul Halpern** (sündinud 15. jaanuaril 1961 Philadelphias Pennsylvanias) on ameerika füüsik ja teaduskirjanik. 

Ta lõpetas 1982. aastal Philadelphias asuva Temple'i Ülikooli bakalaureusekraadiga füüsika alal. Sai New Yorgi osariigis asuvast Stony Brooki ülikoolist 1984. aastal magistrikraadi ja 1987. aastal doktorikraadi (PhD) teoreetiline füüsika alal. Alates 1988. aastast töötab ta Philadelphias asuvas Teaduste Ülikoolis, alustas seal kaasprofessorina, alates aastast 1999 füüsikaprofessor. 

Teadlasena on Halperni peamised uurimisalad kaoseteooria ja üldrelatiivsusteooria. Halpern on viljakas teaduse populariseerija. Ta on kirjutanud astrofüüsikast, kosmoloogiast, ajaga seotud probleemidest, ajarändest, maavälisest elust ja eksoplaneetidest.

## Tunnustus
*1990 – Athenaeum Literary Award ("Time Journeys")
*2017 – valiti Ameerika Füüsikaseltsi *fellow*'ks

## Teosed
*1990 – *Time Journeys: A search for Cosmic Destiny and Meaning*. McGraw-Hill Professional Publishing, ISBN 9780070257061
*1993 – *Cosmic Wormholes: The Search for Interstellar Shortcuts*. Plume, ISBN 9780452270299
*1995 – *The Cyclical Serpent: Prospects for an Ever-Repeating Universe* 
*1997 – *The Structure of the Universe*. Henry Holt and Company
*2000 – *The Pursuit of Destiny: A History of Prediction*. Perseus Pub., ISBN 9780738200958
*2000 – *Countdown to Apocalypse: A Scientific Exploration of the End of the World*
*2003 – *The Quest for Alien Planets: Exploring Worlds Outside the Solar System*. Perseus Books Group, ISBN 978-0-7382-0890-9
*2004 – *Faraway Worlds: Planets Beyond Our Solar System*
*2004 – *The Great Beyond: Higher Dimensions, Parallel Universes and the Extraordinary Search for a Theory of Everything*. John Wiley & Sons
*2006 – *Brave New Universe: Illuminating the Darkest Secrets of the Cosmos*, ISBN 0-309-10137-9 (kaasautor Paul S. Wesson)
*2007 – *What's Science Ever Done for Us?: What The Simpsons Can Teach Us About Physics, Robots, Life, and the Universe*. John Wiley & Sons
*2009 – *Collider: The Search for the World's Smallest Particles*. John Wiley & Sons, ISBN 978-0-470-28620-3
*2012 – *[[Edge of the Universe]]: A Voyage to the Cosmic Horizon and Beyond*. John Wiley & Sons, ISBN 978-1-118-22082-5
*2015 – *[[Einstein's Dice and Schrödinger's Cat]]: How Two Great Minds Battled Quantum Randomness to Create a Unified Theory of Physics*. Basic Books, ISBN 9780465040650
*2017 – *[[The Quantum Labyrinth]]: How Richard Feynman and John Wheeler Revolutionized Time and Reality*. Basic Books, ISBN 9780465097593

## Viited

## Välislingid
*Paul Halperni koduleht
*Paul Hapern. amazon.com
*The Quantum Labyrinth - Richard Feynman & John Wheeler - Quantum Reality & Time. YouTube, 27. jaanuar 2018
Diskograafia

**Diskograafia** on loetelu artisti ilmunud heliplaatidest. **Diskograafia** on ka ilmunud heliplaatide kirjeldamine. Mingi artisti tähtsaimate heliplaatide loetelu nimetatakse *valitud diskograafiaks*.

## Viited
Tony auhind

**Tony auhind** (inglise keeles *Tony Award*, täisnimega *Antoinette Perry Award for Excellence in Broadway Theatre*) USA teatriauhind, mida antakse parimatele draama- ja muusikalilavastustele ning nende tegijatele ja nendes mängijatele. Auhind on nimetatud USA näitleja ja režissööri Antoinette Perry järgi. Teatrikunstis on see auhind tähtsuselt võrreldav filmikunstis antava Oscariga.

Auhind kujutab endast postamendile kinnitatud medalit.

Auhinda antakse välja aastast 1947.

## Välislingid
*Koduleht
* 
* 
*
Suuri mõtlejaid

"**Suuri mõtlejaid**" on Eesti raamatusari, mis sisaldab raamatuid maailma tähtsaimatest filosoofidest. Sari ilmus 1971–1994. Kokku ilmus 24 raamatut. Enamik sarja raamatuid andis välja Eesti Raamat, kaks viimast (1990 ja 1994) andis välja Olion.

## Sarja raamatud
*1971 Valentin Asmus. *[[Platon]]*. Tõlkinud Sulev Hallik
*1972 Bernard Bõhhovski. *[[George Berkeley]]*. Tõlkinud Leo Laks
*1972 Aleksandr Volodin. *[[Aleksandr Herzen|Herzen]]*. Tõlkinud Aino-Eevi Lukas
*1972 Nikolai Goldberg. *[[Thomas Paine]]*. Tõlkinud Leo Laks
*1974 Mihhail Ovsjannikov *[[Hegel]]: ülevaade filosoofilisest süsteemist*. Jüri Saar
*1975 Bernard Bõhhovski. *[[Kierkegaard]]*. Tõlkinud Sulev Hallik ja Arvo Alas
*1976 Igor Narski. *[[Gottfried Leibniz]]*. Tõlkinud Mai Ojamaa
*1976 Georgi Zaitšenko. *[[John Locke]]*. Tõlkinud: M. Lumi
*1977 Bernard Bõhhovski. *[[Ludwig Feuerbach]]*. Tõlkinud Mart Kivimäe
*1978 Vassili Sokolov. *[[Spinoza]]*. Tõlkinud M. Lumi
*1978 Igor Narski. *[[David Hume]]*. Tõlkinud A. Lukas
*1979 Igor Narski. *[[Immanuel Kant|Kant]]: elu ja tegevus*. Tõlkinud Jüri Saar
*1980 Aleksandr Gorfunkel. *[[Giordano Bruno]]*. Tõlkinud Sulev Hallik
*1980 Aleksandr Subbotin. *[[Francis Bacon]]*. Tõlkinud Aino Lukas
*1981 Arseni Gulõga. *[[Herder]]*. Tõlkinud Mart Kivimäe
*1982 Vladislav Kostjutšenko. *[[Vivekananda]]*. Tõlkinud Mart Helme, Jüri Meriste
*1982 Bronislawa Witz. *[[Demokritos]]*. Tõlkinud Jaan Unt
*1983 Aleksandr Gorfunkel. *[[Tommaso Campanella]]*. Tõlkinud Jüri Kivimäe
*1985 Mihhail Kissel. *[[Giambattista Vico]]: elu ja looming*. Tõlkinud Teet Veispak
*1986 Galina Streltsova. *[[Blaise Pascal]]: elu ja tegevus*. Tõlkinud Andres Raudsepp
*1987 Feohari Kessidi. *[[Sokrates]]*. Tõlkinud Jaan Unt
*1988 Boriss Kuznetsov. *[[Isaac Newton|Newton]]*. Tõlkinud Igor Gräzin – ISBN 5450000170
*1990 Igor Gräzin. *[[Jeremy Bentham]]* – ISBN 5450013140
*1994 Aleksei Lossev. *[[Vladimir Solovjov]]*. Tõlkinud Jaak Hion, luuletused tõlkinud Arvi Siig – ISBN 5460002303

## Vaata ka
*Vabamõtlejad

## Viited

## Välislingid
*Sari Raamatukoi.ee andmebaasis
Carsoni maakond

**Carsoni maakond** (*Carson County*) on maakond Ameerika Ühendriikides Texase osariigis Texase Pannivarda piirkonnas.

Maakonna halduskeskus ja suurim linn on Panhandle.

Maakond moodustati 1876. aastal Bexari maakonna osast ja organiseeriti 1888. aastal. Maakonna halduskeskuseks sai Panhandle, mis oli maakonnas toona ainus linn. Maakond on saanud nime Texase Vabariigi esimese riigisekretäri Samuel Price Carsoni järgi.

## Naabermaakonnad
* Hutchinsoni maakond (põhjas)
* Robertsi maakond (kirdes)
* Gray maakond (idas)
* Donley maakond (kagus)
* Armstrongi maakond (lõunas)
* Randalli maakond (edelas)
* Potteri maakond (läänes)
* Moore'i maakond (loodes)

## Linnad
* Groom (2020. aasta seisuga 552 elanikku)
* Panhandle (halduskeskus; 2378 elanikku)
* Skellytown (428 elanikku)
* White Deer (902 elanikku)

## Maanteed
*  Interstate 40
*  U.S. Highway 60
*  State Highway 152
*  State Highway 207

## Viited

## Välislingid
* https://www.co.carson.tx.us/
Cherokee maakond (Texas)

**Cherokee maakond** (*Cherokee County*) on maakond Ameerika Ühendriikides Texase osariigis.

Maakonna halduskeskus on Rusk.

Maakond moodustati 1846. aastal.

## Viited
Childressi maakond

**Childressi maakond** (*Childress County*) on maakond Ameerika Ühendriikides Texase osariigis.

Maakonna halduskeskus on Childress.

Maakond moodustati 1876. aastal.

## Viited
Coke'i maakond

**Coke'i maakond** (*Coke County*) on maakond Ameerika Ühendriikides Texase osariigis.

Maakonna halduskeskus on Robert Lee.

Maakond moodustati 1889. aastal.

## Viited
Colemani maakond

**Colemani maakond** (*Coleman County*) on maakond Ameerika Ühendriikides Texase osariigis.

Maakonna halduskeskus on Coleman.

Maakond moodustati 1858. aastal.

## Viited
Colorado maakond

**Colorado maakond** (*Colorado County*) on maakond Ameerika Ühendriikides Texase osariigis.

Maakonna halduskeskus on Columbus.

Maakond moodustati 1836. aastal.

## Viited
Comanche maakond (Texas)

**Comanche maakond** (*Comanche County*) on maakond Ameerika Ühendriikides Texase osariigis.

Maakonna halduskeskus on Comanche.

Maakond moodustati 1856. aastal.

## Viited
Coryelli maakond

**Coryelli maakond** (*Coryell County*) on maakond Ameerika Ühendriikides Texase osariigis.

Maakonna halduskeskus on Gatesville.

Maakond moodustati 1854. aastal.

## Viited
Crane'i maakond

**Crane'i maakond** (*Crane County*) on maakond Ameerika Ühendriikides Texase osariigis.

Maakonna halduskeskus on Crane.

Maakond moodustati 1887. aastal.

## Viited
Delta maakond (Texas)

**Delta maakond** (*Delta County*) on maakond Ameerika Ühendriikides Texase osariigis.

Maakonna halduskeskus on Cooper.

Maakond moodustati 1870. aastal.

## Viited
Saturn (auhind)

**Saturn** on Ameerika Ühendriikide filmiauhind, mida antakse parimatele ulme-, fantaasia- ja õudusfilmidele ja nendega seotud inimestele. Lisaks antakse auhindu veel telefilmidele- ja sarjadele ning DVDl ilmunud teostele. Auhinda annab välja aastast 1972 Ulme-, Fantaasia- ja Õudusfilmide Akadeemia (*Academy of Science Fiction, Fantasy and Horror Films*).

Saturni auhinna looja on doktor Donald A. Reed, kes leidis, et nendest žanridest filmid ei saa kunagi sellist tunnustust, mida nad väärivad. Esimene auhinnatseremoonia toimus 1973. aasta mais ning siis jagati auhind välja vaid parima õudusfilmi ja parima ulmefilmi eest. Järgmisel tseremoonial, mis toimus 1975. aasta jaanuaris, oli auhinnakategooriaid juba kaheksa.

2018. aastal anti auhind välja 22 filmi- ja 15 televisioonikategoorias ning lisaks viis auhinda DVD-de kategoorias

Algselt kandis auhind nime **Golden Scroll** ('Kuldrull'). 1970. aastate teises pooles sai auhinna nimeks Saturn. Saturni auhind meenutab planeeti Saturn.

## Välislingid
*Koduleht
Fallsi maakond

**Fallsi maakond** (*Falls County*) on maakond Ameerika Ühendriikides Texase osariigis.

Maakonna halduskeskus on Marlin.

Maakond moodustati 1850. aastal.

## Viited
Foolium

**Foolium** (ladina keeles *folium*, leht) on väga õhuke (0,0001–0,2&nbsp;mm) painduv lehtmetall.

Tänapäeval valmistatakse fooliumi peamiselt alumiiniumist, varem tinast ja tinasulamist ja nimetati siis stannioliks (tavakeeles tinapaber, hõbepaber).

Üliõhuke (isegi mõne aatomi paksune) kuldfoolium on tuntud kui lehtkuld.

## Vaata ka
* Stanniol
* Lehtkuld

## Viited
Stanniol

**Stanniol** (ladina keele sõnast *stannum* 'tina') ehk tinapaber on õhuke tinasulamist lehtmaterjal, mida kasutatakse näiteks toiduainete pakkimiseks. Tänapäeval asendab seda enamasti odavam alumiiniumfoolium.

Stannioli tinasulamis võib lisandiks olla plii, raud, nikkel ja vask, kusjuures legeerivate lisandite hulk ei ületa 5%. Lisandid suurendavad eelkõige stannioli tugevust.

Lehtede ja lindina toodetud stannioli paksus jääb enamasti vahemikku 0,0001–0,2&nbsp;mm. Mitmeastmelises valtsimisprotsessis saab tinasulamist valmistada väga õhukest, kuni  5&nbsp;µm paksust stannioli. 

Stanniol oli kasutusel peamiselt šokolaadi, tee ja tubaka pakkimiseks kuni 1910. aastateni, mil hakati tootma alumiiniumfooliumi.

## Vaata ka
* Foolium

## Viited
Fayette'i maakond (Texas)

**Fayette'i maakond** (*Fayette County*) on maakond Ameerika Ühendriikides Texase osariigis.

Maakonna halduskeskus on La Grange.

Maakond moodustati 1837. aastal.

## Viited
Fisheri maakond

**Fisheri maakond** (*Fisher County*) on maakond Ameerika Ühendriikides Texase osariigis.

Maakonna halduskeskus on Roby.

Maakond moodustati 1876. aastal.

## Viited
Foardi maakond

**Foardi maakond** (*Foard County*) on maakond Ameerika Ühendriikides Texase osariigis.

Maakonna halduskeskus on Crowell.

Maakond moodustati 1891. aastal.

## Viited